Hintalu karuang

Hintalu karuang adalah makanan has babantuk bubur matan Kalimantan Selatan. Amun dalam Bahasa Indunisia, hintalu baarti telur, amun karuang baarti ngaran burung nang hidup di hutan-hutan Kalimantan. Pambarian ngaran bubur ngini maraga rupa bubur nang bulat-bulat kaya hintalu nang jadi ciri has matan bubur ngini.

Di pulau Jawa, makanan ngini rancak disambat Bubur Candil, tapi ada sadikit balain; amun bubur candil kuah santannya bapisah atawa bisa dikubui di atasnya, amun bubur hintalu karuang kuah santan wan gula habangnya langsung dicampur pas diulah.

Bubur hintalu karuang ngini baisi ngaran lain jua nang kaya bubur kikicak, wadai kiping wan putri mandi. Hintalu karuang ngini rancak dijadiakan makanan pas babuka puasa.

 Jujuhutan 

Tumbung:Makanan khas Banjar
Tumbung:Makanan
Tumbung:Makanan Banjar
Tumbung:Wadai
Tumbung:Wadai Banjar